ORIGINALNA NETFLIXOVA SERIJA
Ava, koju glume Ava i njezina sestra Chanel, blokirana je.
Ali prije nego što se spakirala, The Circle joj je pomogao.
„Da ostaneš u igri, moraš nekome ukrasti identitet.”
„Moraš klonirati jednoga igrača.”
Ne poznajemo ih dovoljno dobro.
„Ostali igrači neće znati tko je original, a tko klon.”
„Ava, odluči koga želiš klonirati.”
O, Bože! Mrzit će nas!
Možemo biti Kai?
Možda me neće posjetiti. Možda sam se izvukla.
Dobro. Bilo je lako.
-Možda kuhar Calvin. -Ne smijemo ga klonirati.
Ako pitaju nešto o kuhanju, mama nam ne može pomoći,
a ti nemaš pojma.
-Da. -Nećemo biti Calvin.
Ashley je bila previše draga.
Najsigurnije je klonirati nekoga tko se nije istaknuo.
Nekoga tko je bio na sedmome ili osmome mjestu.
Moramo odabrati Michelle, Nicka ili Ruksanu.
-Mislim da je Nick dobar izbor. -Da?
Nadao sam se da ćeš ipak posjetiti mene
i biti božica kakvom si se prikazala.
Ali sve mi se više čini da si bila lažnjak.
Pogledaj mu profil. Ne razumijem.
Je li to košarkaška ili bejzbolska utakmica?
Ne mogu to.
-Dobro. -Pogriješile bismo s Nickom.
Mislim da s Ruksanom nemam ništa zajedničko.
Ti možda imaš, ali…
-Da, ali sviđa mi se. -Da.
Michelle ljudi već smatraju lažnjakom.
Već postoje sumnje. Razumiješ?
-Da. -Odaberimo nekoga tko je već sumnjiv.
Misliš da možemo klonirati Michelle?
Mislim da možemo. Kazat ću da pravi poplune.
Dobro, klonirajmo Michelle.
-Uspjet ćemo! -Uspjet ćemo!
Circle, vraćamo se u igru.
Glumit ćemo pravu i najpopularniju verziju Michelle.
„U iduća 24 sata
moraš steći najveću popularnost među igračima.”
Učinit ćemo sve, Circle. Hajdemo.
Najprije pospremite blještave guze u krevet.
Pred vama je važan dan
i zadatak kloniranja Michelle.
Dobro. Laku noć, Circle.
Vidimo se ujutro.
O, da. Ujutro nećeš biti jedina Michelle, dušo.
Lijepo spavaj.
Dobro jutro, Circle.
Još sam ovdje. Uzbuđena sam.
Novi dan, nova prilika za slavu.
Danas će biti zanimljivo. Sad nas je samo sedam.
Prvo pravilo u The Circleu isto je kao prvo pravilo na Instagramu.
Ne vjeruj svemu što vidiš.
Jaja izgledaju pjenasto!
Ludo. Kad pogledam u ekran,
vidim da je Ava blokirana.
Postaje opako.
Vrlo opako.
Točno.
Gotovo opako kao prava Michelle.
Ona nema pojma da će biti klonirana i još uživa u krevetu.
Osmo mjesto bilo je pljuska u lice.
Važno je da ostane vjerna sebi.
Zavolit ćete me zbog toga. Znam to.
Onakva sam kakvom se prikazujem.
Nažalost po tebe, Michelle,
igrači će ubrzo upoznati tvoju dvojnicu.
Dobro jutro, Ava.
Najkrzneniji i najdražesniji lažnjak budi se nakon izbjegnutog blokiranja.
-O, Bože. Još smo ovdje. -Mislim da mi to možemo.
-Zaista? -Naravno.
-Ne mogu vjerovati da smo lažnjak. -Da. Zaista…
Počinjemo.
Ovo je super.
Iduća 24 sata bit ćemo Michelle.
Da vidimo koliko sam zaista vješta.
Dajmo sve od sebe. Hajde.
Ostavimo Avu i Chanel da pripreme strategiju kloniranja.
Ashley, alias Matthew, otkriva jednostavnu alternativu
korištenju vlastita tijela kao ekstenzije stola.
Ovo se izvlači? Nisam to znao.
Gdje je druga polovica? Kamo ovo ide?
Je li ovo…
Ajme. Pogledajte!
Nema boljeg nadahnuća za kloniranje
od ove Michelleine fotke koju je dobavio The Circle.
-Da je okrenemo prema sebi? -Naravno.
Pošto svaki lažnjak i klon svoj zadatak počinje
prikupljanjem informacija o svojoj meti,
vrijeme je za učenje, dame!
Zaista je želim upoznati.
-O, Bože. Michelle. -Pregledat ćemo profil i vidjeti kakva je.
Da.
Circle, otvori Michellein profil.
Dobro. Ona je supruga i majka.
O, Bože! Voli ribolov.
Loša vijest.
Dobro. Voli život na otvorenom.
Dobro. Kao i ti.
„Najviše se volim družiti s obitelji i prijateljima.”
Nama je obitelj važna.
Kad netko spomene obitelj, ja ću preuzeti razgovor.
„Moje je četvero djece odraslo i napustilo dom.”
Četvero djece?
Michelle i muž ševili su se.
Poput naše mame.
I ona ima četvero djece.
-Odrasle djece. -Točno.
-Uspjet ćemo. -Sigurno.
Dobro. „Ja sam tipična južnjakinja koja voli kuhati.”
Dobro. Znaš što, Michelle?
Uz talijansku hranu,
ova mama voli kuhati i južnjačku.
Obožavam prženu piletinu i tjesteninu sa sirom.
Da.
-Super. -Zapisat ću to.
-Slušaj. Igra je tek počela. -Da.
Svi će pomisliti da je ona lažnjak.
Mi smo prava Michelle.
-Bok, ljudi. -Bok, šećeru.
Tako ću te zvati.
-Oponašat ću naglasak. -O, Bože.
Tako ću se uživjeti.
-A „Bog te blagoslovio”? -O, da!
Amen.
Dobro, Michelle.
Vjerno ćemo te utjeloviti.
-Blagoslovi me. -Bog te blagoslovio.
-I tebe, šećeru.
Michelle uvježbava svoju ulogu lažnjaka smišljajući laži,
a The Circle će prekinuti doručak kao pokvareni aparat za kavu.
„Vijesti su ažurirane!”
Što ćeš mi reći, Circle?
Da čujemo, dušo.
Dobro, idemo!
Circle, otvori Vijesti.
AVA JE OSTAVILA PORUKU
Uzbuđen sam.
Zanima me što je rekla.
Govorila si istinu?
Jesi li zaista komad?
Spreman sam za trač.
O, Bože! Saznat ćemo je li ju Kai poslala kući bez razloga.
Osjećala sam da je lažnjak, ali što ako nije bila?
Osjećala bih se loše.
Circle, prikaži Avin video.
Evo ga!
To sam htio vidjeti.
Bok, ljudi. To sam ja, Ava. Stvarna sam.
Ava je stvarna!
Ali pomagala mi je moja prekrasna sestra Chanel.
Što?
Zajedno smo ušle u The Circle jer sve radimo zajedno.
Zapravo nismo bile lažnjak.
Cijelo sam vrijeme bila iskrena.
Samo sam dodala malo začina sa strane.
Bila si lažnjak.
Poput priloga. To je sve.
Ona i sestra.
Prvi dojam koji ste stekli bio je pogrešan.
-Pa… -Stvarna sam.
-Da. -Ovdje sam.
Malo poradite na procjenjivanju ljudi na temelju prvog dojma.
Možda si ispala jer ti je sestra govorila što da kažeš.
Želimo vam sreću.
Bit će vam potrebna.
-Čuvajte se. Bok. -Bok.
Moje gej srdašce! Osjećam se užasno.
Ne mogu vjerovati.
Zaista je stvarna? Ava, oprosti.
Imala sam pravo. Znala sam.
Čestitke meni.
Tvoje vrijeme u The Circleu završilo je.
Nisu moj tip ljudi.
Tko zna tko još laže?
U Avino ime.
Uzdravlje, curo.
Nemoj natočiti previše, kompa. Ona je još ovdje.
Nosi odjeću s divnim leopard-uzorkom i spremna je za igru kao klon i lažnjak.
-„Obavijest!” -Opet.
Ajme, te obavijesti!
„Odlučila si klonirati Michelle.”
Da, točno.
„Imat ćeš identičan profil,
ali zvat ćeš se Plava Michelle.”
-Volim plavu boju. -I ja.
Boja naših zidova.
„Prije ponovnoga ulaska u igru
moći ćeš lurkati razgovor u The Circleu.”
-Super! -O, Bože. Špijunirat ćemo.
#MaliLurker.
Sad imamo lurkerice iz The Circlea.
Vrijeme je da im damo nešto što će lurkati.
Poruka. „Bok, ljudi. Drago mi je što ste svi još ovdje.”
Volite li lažnjake? Mislim da smo ulovili jednoga.
Pošalji.
Duhovito, Kai.
Da, curo. Ulovila si ga.
Znala sam da će doći do ovakvoga razgovora.
Poruka. „Kai, hvala što si me spasila.”
„Sjajan ulov, Kai.”
To, Ruksana! Razumije me!
Poruka. „Bravo, Kai.
Odlično si ih pročitala.”
Circle, pošalji.
Zaista? Odlično nas je pročitala?
Dobro, dušo.
Poruka. „Jesam li samo ja zinuo od čuda
kad smo saznali da su dvije.” Pošalji.
Circle, poruka. „Kai, odluka je sigurno bila teška.
Znam da si sumnjala da je Ava lažnjak,
ali meni se u chatu činila iskrena i simpatična.”
„Nadao sam da ću je upoznati. Ili barem njezinu bolju polovicu.”
-Nick nam se svidio. -Sviđa mi se Nick.
-Da. -Ava je bila iskrena.
I simpatična u chatu.
Mislim da su svi ostali šokirani jer su pogriješili.
Nismo bile lažnjak.
Circle, poruka.
„Nick, razumijem te. Nažalost, igra je takva.
I meni se svidjela. Dobra strana svega?”
„Sad ima materijal za novu pjesmu.”
Cure su super!
-Pravi su hejteri. -Kai ljube guzicu.
Poruka. „Je li mi se učinilo ili su bile bijesne?” Pošalji.
-Kai, dušo, blokirala si nas. -Ne voli nas.
Ni ti ne bi bila sretna na našem mjestu.
Da, bile smo bijesne jer si nas osuđivala bez razloga.
Circle, poruka.
„Nije mi se svidio snobovski stav.
Upotrijebit ću naš južnjački izraz.”
„Bog ih blagoslovio. Ne na lijep način."
-Zaista, Michelle? -Zaista?
Dušo, nadrapala si.
Bog će te blagosloviti, šećeru.
Michelle je izvukla kandže.
Kad ti južnjačka dama kaže takvo što, spakiraj se i bježi.
Poruka. „Ne mislim da su snobovi.
Samo su se naljutile jer su izbačene. LOL.”
Pošalji.
Hvala, Ruksana. Imaš pravo.
Hvala.
CIRCLE CHAT JE ZATVOREN
Neka te ne ponesu emocije.
Više nismo Ava.
-Znam. -Dobro?
Znaš da se ovo događa kad lurkaš.
Dobile smo priliku za lurkanje.
Sve je super.
Shvatila sam kakav je tko zaista.
Ave više nema.
-Ovdje je Plava Michelle. Dobro? -Znam. Ovdje smo.
Ne bahatite se previše. Prava Michelle još je ovdje.
A opak protivnik prepoznaje se po motivacijskim porukama na magnetima.
MORAŠ USPJETI
Ne oslanja se samo ona na poruke.
POBIJEDI ZA YAARU
Savršeno.
-Imaš ovakvu odjeću? -Da, identičnu.
Idemo u rat.
-Pošto idete u rat… -Sranje!
…morate se istegnuti.
Užasno.
„Pripremite se.”
„Ubrzo ćete ući u The Circle kao Plava Michelle.”
Ozbiljnost se ne prenosi na ostale.
Prava Michelle toliko je bezbrižna da zviždi.
Nema predomišljanja.
Znam.
Ući ćemo u chat i…
-Moramo biti vrlo… -To je to.
-Dvije smo. Dobro? -Znam.
-Moramo biti vrlo agresivne. -Dobro.
-Razumiješ? -Da.
-Ajme. -Mi smo Plava Michelle.
-Pretvorimo se u Plavu Michelle. -Imam valunge.
Plava Michelle uzbuđena je,
ali ostali su igrači opušteni.
Možda i previše.
Circle…
Hajdemo!
AŽURIRANJE NE ISKLJUČUJTE THE CIRCLE
„Ažuriranje!”
Nekakav kvar?
Koji se vrag događa?
Dobivamo tamnu temu?
Je li ovo stvarno? Što to znači?
Ovo ne može biti ništa dobro.
Što? Stani malo.
Zašto se moje ime nalazi unutar plavoga i narančastog kruga?
Čekaj!
Što?
Što to znači? Je li to njezina blizanka?
Zna li Michelle zašto ima dvojnicu ili je i ona zbunjena?
Što? Zašto ja?
Počinjemo.
Imamo 24 sata da obavimo zadatak. Dobro?
Vratile smo se. Nova prilika.
-Nemamo mnogo vremena. -Znam.
Svaka je sekunda važna.
-Moraš biti usredotočena. -Jesam.
Mi ćemo biti Michelle koja će ostati ovdje.
Circle, otvori Circle Chat.
Ovo i dalje funkcionira. Nije došlo do kvara.
Dvije Michelle, narančasta i plava.
Ovo je ludo!
Želim vidjeti što će reći
da saznam što se zbiva.
Kažimo nešto odmah.
Circle, poruka. Što ćemo reći?
„Ne znam što se događa.
Svi znate da sam…” Dobro, znam.
-Dobro. Kaži. -Dobro.
-Isuse, oprosti mi. -Kaži.
Circle, poruka.
-„Ne znam što se događa.” -Plava Michelle tipka.
Ne znam što se zbiva.
Zašto se netko predstavlja kao ja?
„Bila sam potpuno iskrena prema vama.
Zaista sam šokirana.
Ja sam jedina Michelle u The Circleu.”
Plava Michelle.
Dobro, Plava Michelle.
„Ne znam što se događa. Bila sam potpuno iskrena prema vama.”
Zaista sam šokirana.”
„Ja sam jedina Michelle u The Circleu.”
„Ja sam supruga i majka. U The Circle sam ušla…”
„…da se zbližim s vama.”
Savršeno. Divno napisano.
Ovo nije dobro.
Nimalo mi se ne sviđa.
Circle, poruka.
Evo i Narančaste Michelle.
„Bok, ljudi. Nemam pojma što se događa.
Zna li netko? Potpuno sam zbunjena.
#TrebamVašuPotporu.”
Circle, pošalji.
„#TrebamVašuPotporu.”
Koji vrag?
-Zaista? To je najbolje što možeš? -Ona je…
Sad mi se čini da ovo neće biti poštena borba.
Čekaj.
Mislim da znam što se događa.
Imamo dvije Michelle, a ja ne znam koja je prava.
Fotka je identična.
Netko je hakirao Michellein profil.
Jedna je prava Michelle,
a druga je lažnjak.
Jedna je lažna, a druga je stvarna!
Pogađamo tko je tko? Tko je prava južnjakinja?
Koji vrag?
Što? Ovo je ludo.
Ne znam kome vjerovati. Sad tipka Plava Michelle.
„Ovo je nevjerojatna krađa identiteta.
Nikad nisam doživjela takvo što.
Uvijek sam se toga bojala. #UkralaMiJeLice.
#UMJL.”
Pošalji.
Znaš što, Michelle?
Mislim da netko tko ima 52 godine neće smišljati takve skraćenice.
Nešto kao „UMJL”. To je pomalo…
Možda. Bi li to mama napravila? Ne znam.
Mislim da je Narančasta Michelle prava.
Ali samo nagađam. Tko zna?
Mozak mi je doslovno spržen.
Circle, poruka.
„Potpuno sam zbunjena.
Oprostite, ali ne znam kojoj da vjerujem.” Pošalji.
Razumijem te, Ruksana.
Circle, poruka.
„Zašto se netko predstavlja kao ja? Ovo nije dobro za mene.”
Narančasta Michelle. „Zašto se netko predstavlja kao ja?”
„Ovo nije dobro za mene.
Ovo je krađa identiteta i nimalo mi se to ne sviđa.”
Plava Michelle više zvuči kao Mama Michelle.
Narančasta Michelle vrlo mi je sumnjiva.
Poruka. „Ne znam koji se vrag događa,
ali želim odgovore od tebe, Narančasta Michelle.”
„Zvučiš sumnjivo.”
-To! Rekla sam ti, Kai! -O, Bože!
Dobro nam ide!
Dobro!
Misli da ja nisam ja!
Sad moram pred svima dokazati da jesam.
Ovo nije…
Sad ova plava nešto govori.
Isuse! Gospodine, smiluj se.
„Ovo je nečuveno.
Bog te blagoslovio, Kai. Razumiješ što se zbiva.”
„Ne bih nikad pomislila da je to moguće u The Circleu.
Izbezumljena sam i razočarana.”
Ovo je slično Michelle.
Znam da je Plava Michelle Mama Michelle.
Rekla je: „Bog te blagoslovio.” Ona to govori.
Ovo nije u redu.
Nisam… Bijesna sam.
Ne znam. U ovome trenutku ne vjerujem nijednoj.
CIRCLE CHAT JE ZATVOREN
Ovo je vrlo sumnjivo. Imamo lažnjaka.
Zadrži misao, curo.
„Obavijest!”
Što je sad?
„Kao što vidite, došlo je do…”
„…neobičnih događaja u The Circleu.” Misliš?
Naravno!
-Šališ se? -Vrlo neobičnih.
-To smo mi. -Mi smo neobičan događaj.
„Michelle je klonirana.”
„Ali samo jedna Michelle može ostati.”
Prava Michelle sigurno se usrala od straha!
„Večeras…”
„…će Plava ili Narančasta Michelle biti blokirana iz The Circlea.”
„Ostali igrači iz The Circlea odredit će njihovu sudbinu.”
Zločesta si cura, Circle!
Ispast ćeš! Odlaziš!
Mogli bismo izbaciti pogrešnu osobu.
Ovo je užasno.
-Mi to možemo! -Mi to možemo!
Naravno da možemo.
Plava Michelle, idi kvragu.
Mi to možemo!
Ne sviđa mi se ta osoba, ma tko bila.
Stekla je doživotnu neprijateljicu.
Počinje The Circleov obračun.
Narančasta Michelle napast će svoga klona.
Istovremeno, maskirna Michelle, alias Plava Michelle,
planira novi napad u chatu.
Želi steći što više saveznika.
Dobro. Pokrenimo chat s više ljudi.
S više cura odjednom.
-Ovo je strašno važno. Dobro? -Strašno važno.
To je to. Ući ćemo i stvoriti blokove.
Pozovimo Ruksanu i Ashley.
Nećemo ulaziti u ništa osobno jer ne znamo
što je Narančasta Michelle rekla Ruksani i Ashley.
-Spremna si? -Prvi grupni chat.
Circle, otvori grupni chat s Ruksanom i Ashley.
„Plava Michelle zove te u grupni chat.” To!
Circle, otvori grupni chat.
Michelle je pozvala mene i Ashley?
Siguran sam da je Narančasta Michelle prava Michelle.
No ako je Plava Michelle lažnjak,
bilo bi logično da pozove Ashley i Ruksanu u grupni chat.
Pokušava nas pridobiti.
Mogla bi biti prava. Zanima me što će reći.
Poruka. „Bok, cure. Htjela sam vam se javiti.”
Nisam naviknut da me nazivaju curom. To je bilo čudno.
„Sinoć mi je bilo teško jer sam najlošije ocijenjena,
a danas sam saznala da sam klonirana.”
To…
Možda griješim. Mogla bi to biti prava Michelle.
Lažna Michelle ne bi znala kako je bila ocijenjena.
Ili je lažna Michelle sve promatrala.
Circle, poruka. „Izbezumljena sam i psihički iscrpljena.”
„Bili ste ljubazni prema meni. Sad ću vam samo poželjeti sreću
jer ne znam što će se dogoditi.”
Baš slatko.
Tužno.
Bit ću oprezna. Ništa ne znamo.
-Povjerovala bih. -I ja.
-Zaista. -I ja.
Circle, poruka.
-Evo je! -Tipka!
-Više ne. Dobro. -Više ne.
Sranje. Ne zna što da kaže.
-Razmišlja. Dobro je. -Ne znam.
Dobro. „Bok, Michelle. Sigurno ti je teško.
Otpočetka mi se sviđaš. Nemoj odustati.
Prebrodit ćemo ovo zajedno.
Srce. Ruke koje mole.”
„Otpočetka te obožavam. Nemoj odustati.
Prebrodit ćemo ovo zajedno.
Emoji srca. Ruke koje mole.”
To!
Fokusiraj se.
Dobro.
Circle, poruka. „Potpuno sam obeshrabrena.
Žrtvovala sam se radi ovoga. Nedostaje mi obitelj.
Ali osjetila sam povezanost s vama, cure.
Tri točke.
Veselila sam se večeri s čilijem.”
Ne. Večera s čilijem?
-Napišimo da se veselila… -Veselila se večeri s čilijem.
Michelle bi pripremila čili.
-Što ako ne vole čili? -To ću napisati.
-Vjeruješ mi? -Da, vjerujem ti.
Pošalji.
Razumijem. Žrtvovala se da dođe ovamo.
Napustila je obitelj. Tužno.
Circle, poruka. „Razumijem te, Michelle.”
„Napravit ćemo večeru.
Donijet ću kukuruzni kruh. Ashley, ti donesi koktele.”
Kukuruzni kruh jede se s čilijem. Vjeruj sestri.
Spavala sam s par kuhara.
Dobro.
Želim je poduprijeti i utješiti.
Circle, poruka. „Dogovoreno. Emoji koktela.
Ostani optimistična radi sebe i obitelji. Cure s istočne obale podupiru te.”
„Srdačne smo, ali borimo se svim srcem za one koje volimo.”
Circle, poruka.
„Ganuta sam do suza.”
„Veselim se našoj večeri. Ashley…”
„…možeš južnjakinji napraviti Long Island Iced Tea.”
Volim Michelle.
Baš slatko.
-Uspjele smo. -Da!
Zbog njihovih riječi sigurna sam
da sumnjaju u Narančastu Michelle.
Želim vidjeti je li to prava Michelle
i može li biti uvjerljivija od Narančaste Michelle.
Igra se promijenila. Vidjet ćemo.
Mislim da smo dobro to obavile,
ali pred nama je još mnogo posla.
Ne griješiš.
Narančasta Michelle još nije povukla potez,
ali ubrzo hoće.
Meta joj je netko tko je podložan šarmu.
Moram ljude uvjeriti da se iskreno predstavljam.
Želim razgovarati s Danielom.
Oboje volimo humor.
Bio je dobro ocijenjen.
Ovo će biti zaista važno.
Moram doprijeti do njega.
Moram to dobro odigrati.
NARANČASTA MICHELLE ZOVE TE U CHAT
Ajme! Što Narančasta Michelle želi od mene?
Je li to prava Michelle? Je li to prokleti lažnjak?
Circle, otvori privatni chat s Narančastom Michelle.
Daniel sad mora biti pametan.
Stavit ću lažne naočale da izgledam pametniji nego što jesam.
Detektiv Daniel saznat će tko je ona.
„Bok, Daniele.
Drago mi je što možemo razgovarati nasamo.”
„Strašno sam uznemirena
jer se netko predstavlja kao ja.”
Circle, pošalji.
Da, dušo. I ja bih bio uznemiren. Ali zašto želiš razgovarati sa mnom?
Želim da Narančasta Michelle pomisli
da joj vjerujem, da mi se sviđa, da vjerujem u nju i da se razumijemo.
Ako ostane u igri, naš će odnos ostati takav.
Ako ode, nema štete.
Odgovara.
Hajde, Daniele. Vjeruj u mene!
„Bok, Michelle.
Vjerujem da si u teškome položaju.”
„Otpočetka sam više vjerovao tebi
jer se nisi toliko trudila kao Plava Michelle.”
Hvala Bogu.
Circle, poruka.
„Znam da bi nas zbližio naš smisao za humor.
Želim te bolje upoznati.”
„Nakon tvog komentara o Avi jutros plakao sam od smijeha.
Znao sam da bismo kliknuli.
Četiri uskličnika.” Pošalji.
O, Bože! To!
Ovo je super.
Narančasta Michelle.
„Drago mi je što ti se svidio komentar o Avinu snobizmu.
#VjerujUMene.”
Dakle, vidjela je taj komentar. Bila je ondje.
Sranje! Sad je mnogo teže!
Circle, poruka.
„Ako preživim ovo,
smisao za humor pomoći će mi da ne poludim.
Plava Michelle probudila je južnjačku kuju.”
„Bog je blagoslovio.”
Michelle, sad mi je svejedno jesi li prava ili lažna.
Bila sam očajna.
Sad on komunicira sa mnom,
pa mi se činim da imam izgleda za ostanak u igri.
Poruka. „Da! Ti si prava Mama Michelle.
Emoji ruku.
Drago mi je što smo razgovarali. Jedva čekam novi razgovor.
Dva uskličnika.” Pošalji.
Super. Zove me „Mama Michelle”!
Počinjemo.
Ajme, to je sjajno!
Nakon razgovora s Narančastom Michelle više joj vjerujem.
Povezao nas je humor.
Imamo odnos kao majka i sin.
Razgovor je bio bolji od očekivanoga.
Jednoga smo uvjerili. Još petero.
Imam mnogo posla.
Morat ću udarati i grepsti, ali ovi nokti imaju svoju svrhu.
Dan odmiče,
a igrači pokušavaju shvatiti dramu s dvostrukom Michelle.
Neki s pomoću meditacije,
a neki s pomoću starog dobrog slaganja kockica.
Ne!
Mislim da treba drukčiju igru.
„Ovo sam ja?”
Što?
Što im je to?
Ovo su Michelleini emojiji.
U ovoj igri svi će igrači vidjeti fotku.
Zatim će Plava i Narančasta Michelle reći kako je fotka nastala
da ostale uvjere da nisu lažnjak.
O, Bože. Jesmo li spremne?
Bit će lako.
Bitka Plave i Narančaste Michelle!
Je li ovo Južna Karolina?
Mogla bi biti. Fotka je snimljena vani.
Fotka je nastala tijekom jahaćeg izleta na Bahamima.
Nosi prsten, što znači da je već udana.
Kad priča bude spremna, obje Michelle napisat će poruku.
Poruke će biti objavljene istovremeno.
Hajde! Što ćete reći?
-Circle… -Poruka.
„Osvojila sam putovanje na Bahame kao najbolja komercijalistica u tvrtki.”
„Divna uspomena. Staze su bile prekrasne.”
-Pošalji poruku. -Pošalji.
„…putovanje bilo iznenadno…”
„…i nismo imali novca za luksuz…”
„…pa smo se odlučili za jahaći izlet.”
„Obožavam konje, ali muž baš i ne nakon tog putovanja.”
Nadam se da će im se priča svidjeti i da će povjerovati u nju.
Priča je vrlo detaljna.
Upravo ono što sam htio čuti.
Proradilo mi je šesto čulo.
PI.
-PI. -Previše informacija.
Da čujemo Plavu Michelle.
„Divna uspomena.”
„Staze su bile prekrasne.”
-„Bila sam s ljudima koje volim.” -„Emoji srca.”
„Muž me iznenadio tim izletom za vikend…”
„…i predivnom jahaćom turom.”
To je uvjerljivo.
Muž ju je iznenadio.
Mogu povjerovati u to zbog odjeće.
Obje imaju uvjerljive priče.
Zbunjujuće!
Sereš!
Mislim da smo bolje objasnile.
-Znam. -Misle li ostali tako?
-Ne znam. Zaista. -Ni ja.
Moja fotka s vjenčanja.
O, Bože. Je li to s mature?
Evo fotke iz prošlosti.
Michelleina vjenčanica! Baš je slatka!
Ne znam. Vrlo nezgodno.
Ako Narančasta Michelle zna gdje je fotka snimljena…
Neki svečani događaj.
-Ples očeva i kćeri? -Dobro.
Ne znamo.
Ništa ne možemo reći. Moramo govoriti o drugom aspektu fotke.
Haljinu sam kupila u trgovini rabljenom odjećom.
Buket je užasan!
-Netko joj je sašio haljinu. -Ima i pozadinu, pa…
Haljinu joj je sašila baka.
Ako Plava Michelle kaže nešto o mome mužu,
o toj haljini ili o bilo čemu,
bit ću bijesna.
Dobro. Circle, poruka.
„Ajme. Fotka me vraća u prošlost.
Frizura nije najbolja,
ali haljinu mi je sašila baka.
Nedostaje mi.”
„Te sam noći smislila svoj plesni pokret.
Plesala sam cijelu noć.”
Zvuči iskreno.
Mogla bi to biti haljina koju joj je sašila baka.
Zanimljivo, Plava Michelle. Nije loše.
Šališ se? O, Bože.
To uopće nije lijepo.
Narančasta Michelle.
„Fotka je snimljena prije 20 godina, na mome vjenčanju.”
„Ni tad nismo imali novca.
Oboje smo bili samohrani roditelji.
Kupila sam ovu groznu rabljenu vjenčanicu.”
„Ništa ne bih promijenila.”
„Najbolji mi je frend. Još smo u braku.”
Želiš reći da je ta fotka, s takvom frizurom,
snimljena 2000. ili 2001. godine?
Čovječe! Zabrljala si.
Reći ću vam.
To je frizura iz 1980-ih ili najkasnije 1990-ih.
Razumijete?
Ona kaže da je to bilo prije 20 godina. To je 2000. godina.
Čini mi se da se Narančasta Michelle previše trudi.
Zbog posljednje poruke još sam više zavolio Narančastu Michelle.
Potpuno drukčiji odgovori.
To može biti dobro ili loše po nas.
Nije to lijepo, Plava Michelle! Nimalo!
Probudit ćeš gnjev južnjakinje.
-Ribolov! -Znala sam da ćemo dobiti takvu fotku!
Što će reći o ovome?
Ava, ništa ne znamo o ribolovu.
Fotka je snimljena na jezeru Johnson.
To je pastrvski grgeč.
Mislim da je to morski grgeč, ali šutjet ću.
Rekla bih da je to grgeč. Da.
-Ali to nije cilj igre. -Dobro.
Ne pogađamo ribe.
Nosim dres svoje nogometne ekipe, Clemson Tigersa.
Spremna sam za ovu fotku.
Moramo biti vrlo oprezne. Nije lako.
Dobro.
-Circle, poruka. -Da.
„Prošlogodišnji ribolovni izlet.
Nisam ulovila najveću ribu, ali divno smo se zabavili.”
„Trebali ste vidjeti ulov mojeg muža i djece.
Našoj je obitelji ribolov zaista važan.”
„Uvijek smo najglasniji na jezeru.”
Zvuči dobro.
Opet si iznijela detalje i uključila emocije.
Plava Michelle pokazuje ljubav prema obitelji,
Pokazuje osjećaje.
Ne bi me iznevjerila.
Zato znam da je ona prava Michelle.
Pokušavaš opisati sliku
i dodaješ detalje da budeš uvjerljivija,
ali nisam siguran vjerujem li ti.
Šališ se? Moja djeca mrze ribolov.
Narančasta Michelle.
”Kao što piše u profilu, volim boravak na otvorenome.
Volim i sveučilište Clemson. Naprijed, Tigersi!”
„Bila sam ponosna na prvog ulovljenog grgeča.”
„Bila sam sretna. Fotkala sam se da mi ljudi povjeruju.”
„#ŽivotNaOtvorenom.”
Zna da je to grgeč. To si i ti rekla.
-Da. -Sranje. Trebala sam te poslušati.
Zna da je to Clemsonov dres. „Naprijed, Tigersi.”
To jest Clemsonov dres.
Sigurno. Vidim „O” i „N”.
Samo bi prava Michelle znala što je na dresu.
To me živcira. Mogla sam reći da je to morski grgeč.
Dobro. Oprosti što te nisam poslušala.
-To je morski grgeč. -Zaista.
Siguran sam u to.
Intuicija mi govori Da je Narančasta Michelle lažnjak.
Odgovori Plave Michelle čine mi se iskreniji.
„Plava Michelle i Narančasta Michelle, obavile ste zadatak ‘Ovo sam ja’.”
O, Bože. Bilo je stresno.
Bilo je teško.
Navela sam mnogo detalja koje Plava Michelle ne može znati.
Nadam se da će povjerovati da se iskreno predstavljam.
Nakon najuzbudljive krađe identiteta od Tatice u suknji,
igrači večer provode opuštajući se.
Osobna trenerica Ashley daje sve od sebe,
kao i Daniel, na svoj način.
Tajno kloniranje nije potpuno bez lažne priče o životu žrtve kloniranja.
-Kad je Michelle rođena? -Godine 1968.
-Dobro. Koliko djece ima? -Četvero.
Dobro. Kako se zovu?
Branson, Noah, Trevor i Haley.
Koliko Trevor ima godina?
Trevor ima 22 godine.
Calvin želi započeti muški razgovor.
Kako znam da se ne šali?
Odjeven je u chat-nindžu. Eto tako.
Želim bolje upoznati Daniela i Nicka.
Najduhovitiji su. Nazovimo grupu „Vučji čopor”.
„Calvin te zove u chat Vučjeg čopora”.
To!
Calvine!
Nadam se da će zbog imena shvatiti
da se želim zbližiti s njima.
O, Bože! Muški chat?
O, Bože! Čekaj!
Poruka. „Što ima?
Odlučio sam započeti chat s frendovima.
Mi smo najzabavniji ljudi ovdje. LOL.
Htio sam provjeriti kako ste.
Emoji smijeha. #ŠaleBezPrestanka.”
Pošalji.
Slažem se, čovječe!
Dobro. Circle, poruka.
„Čovječe, mislio sam da ću biti najduhovitiji ovdje,
ali ti me uvijek nasmiješ u grupnim chatovima.
Budite iskreni.
Tko vam je seksi? Itko?” Pošalji.
Muškarci su predvidljivi. Ajme!
Poruka. „Neću lagati. Sviđa mi se Kai.
Draga je, a usto i južnjačka dama, a njih volim.
Smješko.”
Circle, pošalji.
Znao sam. Očito je.
Kai je lijepa. Ne čudim se. Mogli bi biti dobar par.
Circle, poruka.
„Da, južnjačke su dame posebne.
Ali nadam se da ću više razgovarati s Ashley. #MoliteSeZaNicka.” Pošalji.
Ne shvaća da je Ashley gej? Propustio je to?
Muškarci, njihov testosteron i napaljenost
nikad me ne iznenade.
Poruka. „Nakon 20 godina samačkog života
nije važno tko je meni seksi,
nego kome sam ja seksi. Upitnik. LOLOL.”
Pošalji.
Ovaj tip…
Poruka. „Daniele, neću lagati.
Michelle i njezini psi misle da si seksi.
Što ti misliš? Upitnik.”
Circle, pošalji poruku.
Poruka. „Moramo se i zapitati koju ću Michelle dobiti.”
Pet upitnika.
Pošalji.
Ovo je savršeno. Razgovarajmo o Michelle.
Circle, poruka.
„O, da. Drago mi je što želite razgovarati o strategiji.
Plava Michelle sumnjiva je.
Zašto ne bismo pozvali Plavu Michelle na prijateljski razgovor? Namigivanje.”
Pošalji.
Mislim da jest sumnjiva, osobito nakon posljednje igre.
Također, ne želim da znaju za moj razgovor s Narančastom Michelle,
ali pokušat ću zaštititi frendicu.
Poruka. „Neću lagati. Mislim da je Narančasta Michelle klon.
Fotka s vjenčanja stara je,
a Narančasta Michelle kaže da je snimljena prije 20 godina. Upitnik.
Emoji razmišljanja.” Circle, pošalji.
Točno. Kaže da se udala prije 20 godina.
Ta fotka s vjenčanja…
Njezina frizura ne izgleda kao da je iz 2000-ih.
Circle, dodaj Plavu Michelle u chat.
Moglo bi biti zanimljivo.
O, Bože. Nick je započeo chat Vučjeg čopora.
Što to znači?
-Moramo biti vješte. Gdje su nam knjige? -Dobro.
Circle, idemo u chat Vučjeg čopora.
„Plava Michelle ušla je u chat.”
Ovo smo htjele.
-Razgovarati s ljudima. -Da.
Pozvali su nas u chat, što je vrlo…
-Ljubazno. -I pozitivno.
Circle, poruka.
„Michelle, danas je bilo ludo.
Što je najveća pogreška Narančaste Michelle?
#PomoziNam.”
Pošalji.
Odmah je prešao na stvar. Nick ima muda.
Poruka. „Bok. Hvala što ste započeli ovaj chat.
Najveća joj je pogreška što je govorila o mojem odnosu s mužem.”
„U braku smo 31 godinu.
Ne smiješ lagati o tome.”
Zanima me kad je ona fotka snimljena.
Circle, poruka. „Michelle, slažem se s tobom. Uskličnik.
Kad je snimljena ona fotka s vjenčanja? Upitnik.”
Pošalji.
-Želi nas uloviti. -Dobro.
Kažimo…
To je bila…
Možda maturalna večer?
Moramo biti vrlo oprezne.
Čim mi Michelle kaže godinu,
dečki će vidjeti da sam imao pravo.
Narančasta Michelle kaže da je fotka snimljena prije 20 godina.
Tad se nisu nosile takve frizure.
Circle, poruka. „Calvine, nije to bilo moje vjenčanje.”
„Fotka je snimljena na maturalnoj večeri 1986. godine.”
Evo dokaza.
Godina 1986.
Kvragu. Sud suca Calvina zasjeda.
Više ne znam što da mislim. Možda je ona prava Michelle.
Circle, poruka.
„Narančasta Michelle učinila je mnogo pogrešaka.
Šokirana sam zbog svega ovoga.”
„Jeste li očekivali kloniranje u The Circleu?
Upitnik.”
Poruka. „Mislio sam da se kloniraju samo ovce,
a ne i ljudi u The Circleu. Emoji ovce, emoji kruga.” Pošalji.
Tip je šaljivac.
„Daniele, uvijek me nasmiješ.
Zbog tebe mi nedostaje moj sin…”
-Trevor? -Trevor.
„Vrlo ste slični.”
Pošalji.
Uspoređuje me sa svojim sinom. Upravo sam to i htio od Michelle,
bila lažna ili prava.
Circle, poruka. „Drago mi je što smo razgovarali.
Lijepo je što je večer završila pozitivno.” Pošalji.
Super što nam se pridružila Plava Michelle.
Sad vjeruje svima iz Vučjeg čopora,
što je odlično.
Pritisak je bio velik.
Mislim da su nas dečki iskušavali.
-Calvin… -Ovo je moglo poći po zlu.
Plava Michelle vješt je lažnjak ili prava Michelle.
Vrijeme istječe.
U očajničkom pokušaju da dokaže da je iskrena
Narančasta Michelle započinje chat s Ruksanom, Ashley i Kai.
Circle, želim pokrenuti chat s ostalim curama.
Želim ih pridobiti
i dokazati im da sam ja prava Michelle.
Neću se predati bez borbe.
„Narančasta Michelle zove te u grupni chat.”
Circle, otvori Circle Chat.
Mislim da je samo zanima
hoćemo li je zaštititi ili blokirati.
U ovoj igri nikad se ne zna. Bit ću oprezna.
Circle, poruka.
„Cure, znam da ovo nije lako.
Želim dokazati da sam ovo zaista ja.
Pitajte me bilo što o meni i iskreno ću vam odgovoriti.
Ne znam.
Zaista ne vjerujem da je Narančasta Michelle prava Michelle.
Što uopće može reći?
Dobro. Circle, poruka.
„Michelle, žao mi je što ovo proživljavaš.
Rekla si da si komičarka.
Možeš li nam reći nešto više o tome?”
„#BezNejasnihOdgovoraMolimTe.” Super, Ruksana. Sviđa mi se to.
Poruka. „Objavljivala sam lude priče o obitelji na društvenim mrežama.
Ljudima se moj humor svidio.”
„Rekli su da se okušam u stand-up komediji.
Nastupala sam četiri mjeseca u Greenvilleu u Južnoj Karolini. #OtvoreniMikrofon.
Priča se čini
donekle uvjerljivom.
Možda. A možda i ne.
Nimalo joj ne vjerujem.
Odgovorila sam smjesta.
Mislim da sam odlično to obavila.
Circle, poruka.
„Michelle, to je vjerojatno najiskreniji odgovor
koji sam dosad čula od tebe.”
Sviđa mi se Ruksana.
„Bez obzira na ishod, želim ti sve najbolje. Ruke koje mole.”
Barem kaže da sam iskrena. To je dobro.
Možda će me Ruksana spasiti.
Vidjet ćemo.
Circle, poruka.
„Bila ti prava Michelle ili ne,
stvarna si osoba na drugoj strani ekrana
i možeš biti izbačena, a to je strašno.”
„Duboki udah, iskrena molitva. Neka bude što mora biti.”
To, Ashley! Da, curo.
Popravila mi je samopouzdanje.
Mislim da me pokušava smiriti.
Vjerojatno zna da sam izbezumljena. Ne znam.
Rastrgan sam.
Ne želim Michelle kazati: „Podupirem te.
Ne brini se. Znam da si to ti.” Ne želim si naštetiti.
Moram joj pokazati da je podupirem,
ali istovremeno
ne smijem ostaviti dojam da vjerujem da je ona prava Michelle.
Poruka. „Ashley, majka sam četvero djece.
Uvijek ih moram tješiti.”
„Sad vršnjakinja moje djece tješi mene.
Divna si, hvala ti. Moli se za mene, potrebno mi je to.”
Poruka. „#SretnoMichelle. Uskličnik.” Pošalji.
Ove su cure baš drage.
Nikome ne želim takvu situaciju.
Jednostavno ne znaš.
Moć žena, cure. Hajdemo.
Morate ostati uz mene i vjerovati mi.
Nova je večer u The Circleu, a pripreme za bitku traju.
Veliku ratnicu Plavu Michelle nadmudrila je obična pećnica.
Opet. Stani. Ne, ovako.
Kažem da okreneš jednom, a ti okreneš dvaput.
A u susjednome stanu Nick dodaje imena u svoju crnu knjižicu.
Zbližio sam se s muškima. Moram pronaći i prijateljice.
Ashley je dobar izbor.
Zato ću…
Circle, pozovimo Ashley u privatni chat.
Tatica Nick zove me u privatni chat!
Ashley je slatka.
Malo očijukanja neće škoditi.
Usrećio si jednog geja.
Neka zna da sam ja lezbijka
s kojom može razgovarati.
Duboko udahnimo. Unutarnja lezbijko, hajdemo.
Circle, otvori privatni chat s Nickom.
Circle, poruka. „Što ima, Ashley?
Super je biti na četvrtome mjestu.
#Blizanci. #DobroDruštvo.” Pošalji.
Ako mi se upucava, ima grozan radar za gejeve.
Profil mi je otvoreno gej.
Mogu reći da sam biseksualan.
Kvragu, Nick, imaš osmijeh lijep Sladak ti je pas
Već dugo nisam vidio Takav divan stas
Tatica Nick!
Pogledajte to lice. U tim bih se rukama volio odmoriti nakon naporna dana.
Circle, poruka. „Nick,
s tri ‘i’.”
„Niiick!”
Tri „i”? Ne traži prijatelja.
Upucava mi se.
„Otpočetka me očarava aura tvog seksepilnog psa.
Pametna je.
Sjetila se aure seksepilnog Nicka i spojila to s mojim psom.
Ashley, to!
Circle, poruka. „Htio sam razgovarati s tobom.
Na svako pitanje u Ledolomcu odgovorili smo jednako.”
„#MoćniPar.”
Suptilno upucavanje. Igramo dugoročno.
„#MoćniPar.”
Circle, poruka. „Trebao si vidjeti moju bilježnicu tijekom igre.”
„Zaokružila sam tvoje ime svim bojama.
Srca u očima.”
Ovako se osvaja muškarac.
Circle, poruka.
„Super je što smo se upoznali.
Čujemo se.”
Pošalji.
Odlično!
U The Circle sam ušao kao ja zamaskiran u Ashley.
Cijelo vrijeme slinim za Taticom Nickom.
Sad mi je pružio priliku da budem što jesam.
Ashley, obećao sam da neću očijukati s dečkima,
ali prebij me hokejaškom palicom kad dođem kući.
Sad mi je svejedno. Osvojit ću Taticu Nicka.
Sad se mogu odjenuti.
Ashley slini za Nickom, a trenutak odluke približava se.
Narančasta Michelle želi razgovarati s iritantnim klonom.
Želim razgovarati s tom Plavom Michelle.
Želi mi uništiti život.
Barem mi može reći zašto mi to radi.
Prilično sam nadrkana, da budem iskrena.
„Narančasta Michelle zove te u privatni chat.” Idemo.
Dobro.
Zaista to želiš, Narančasta Michelle?
Želim da prizna svima ili barem meni
da laže.
Sranje.
Circle, otvori privatni chat s Narančastom Michelle.
-Hajdemo. Drži se. -Dobro.
Osjetit ćeš bijes prave Michelle.
Da, Plava Michelle. Nije me briga za tebe
jer ni tebe nije briga za mene.
Poruka. „Plava Michelle, zašto lažeš ljudima?
Zašto ih pokušavaš zavarati?
Ne razumijem.
Bila sam tek osma, a sad mi ovo radiš?
Zašto bi to nekome učinila?
Zašto me pokušavaš izbaciti iz The Circlea?
Ljuta sam na tebe, tko god bila.
Zbog tebe južnjakinja želi psovati. Emoji bijesnog lica.” Pošalji.
Opako.
Dodala je i emoji koji psuje. Tvoj omiljeni.
To mi je omiljeni emoji.
Možda zaista ima 52 godine.
Što ćemo odgovoriti?
Circle, poruka.
Želiš odgovoriti? Dobro.
Možda se predstavljaš kao ja,
ali ti nisi ja, dušo.
Kad su me napravili, kalup se razbio. Čuješ me?
„Narančasta Michelle, ovo je igra u kojoj je nagrada velik iznos.
Svi smo došli pobijediti.
Žao mi je što si se uzrujala…”
„…ali ovo nije ništa osobno.”
Ja mislim da jest osobno. Tko god to bio, nije stvaran.
Circle, poruka.
„Imaš pravo. Nagrada je velik iznos,
a ovo je samo igra.
Ali najviše mi smeta
što nisi iskrena prema ostalim igračima.
„Dužna si objasniti mi zašto se predstavljaš kao ja.”
Pošalji.
Intuicija mi govori da je ona lažnjak,
ali ako ipak nije,
sad je samo uzrujana kao što smo mi bile sinoć.
Ne znam zašto se ovo događa.
Zašto bi ukrala baš moj identitet?
Poruka.
„Narančasta Michelle, postoji mogućnost da se nitko ne predstavlja iskreno.”
„U ovome trenutku o našoj sudbini odlučuju ostali igrači.
#ŽelimPobijediti.”
O našoj sudbini?
Čekaj malo.
Ne postojimo mi. Postoji samo moja sudbina.
Circle, poruka. „Narančasta Michelle, želim ti sreću.
Ruke koje mole.” Pošalji.
Još se osjećam ugroženom
jer ova osoba zabija nož u leđa, laže i spletkari.
Učinit će sve da me izbaci.
-O, Bože. -Još smo u nevolji.
-Ovdje je i prava Michelle. Bit će usrano. -Ajme!
-Baš usrano. -Bit će čudno.
Bitka dvije Michelle na vrhuncu je, a ulog je golem.
The Circle će ubrzo poslati znate već što.
„Obavijest!”
Što se događa, Circle?
Sigurno nešto povezano s Michelle.
O, ne!
Želudac mi se prevrnuo.
Dobro.
„Vrijeme je da igrači odluče koju Michelle žele blokirati.”
Opako.
I ne znam jesam li odlučio.
Teška odluka.
Ne mogu ovo gledati.
Ne. Pridržavat ću sama sebe.
Pridrži mene! Daj mi ruku.
Narančasta Michelle. Plava Michelle.
Želim biti sigurna.
Želim znati da sam se danas uspjela izboriti za ostanak ovdje.
-Mislim da smo se dobro borile. -Da.
-Volim te. -I ja tebe.
-Bilo je super, zar ne? -Da.
Odluka će biti teška. Sto posto.
„Pažljivo odaberite.”
O, Bože. Pažljivo odaberite, ljudi.
Učinila sam sve što sam mogla
da svima dokažem da se iskreno predstavljam.
Prijevod titlova: Vladimir Skenderija